Smaragdgruvene ved Minnesund på Byrud gård i Akershus er Nord-Europas eneste i sitt slag. Det var gruvedrift etter smaragd fra 1899 til 1909, åpnet av engelskmannen Edward Aston som bodde på gården med sin familie mens han arbeidet i gullgruvene på Eidsvoll. En novemberdag i 1898 gikk hans datter Evelyn Aston på ski på Mjøsa for å undersøke en hule hun kjente til. Her var det gått et ras, og hun fikk øye på noen glitrende steiner hun tok med til gullsmed David Andersen i Kristiania. Han sa at det var smaragder hun hadde funnet.